# Sistema-monitorearen eskuliburua

Sistema-monitoreak sistemaren kargaren informazioa bistaratzen du, panel batean eta formatu grafikoan.

2005
Davyd Madeley
2004
Sun Microsystems
2003
2004
Chee Bin HOH
2008.
Hizkuntza Politikarako Sailburuordetza (hizkpol@ej-gv.es)
GNOMEren dokumentazio-proiektua

Baimena ematen da dokumentu hau kopiatu, banatu eta/edo aldatzeko Free Software Foundation-ek argitaratutako GNU Dokumentazio Librearen Lizentziaren 1.1. bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GFDL lizentziaren kopia esteka honetan edo eskuliburu honekin batera ematen den COPYING-DOCS fitxategian aurkituko duzu.

Eskuliburu hau GFDL lizentziarekin banatzen diren GNOME eskuliburuen bildumakoa da. Eskuliburu hau bildumatik bereizita banatu nahi baduzu, bana dezakezu, baina eskuliburuari lizentziaren kopia bat gehitu beharko diozu, lizentzian bertan 6. atalean azaltzen den bezala.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren Dokumentazio Proiektuko kideak marka komertzialak direla konturatu badira, orduan izen horiek maiuskulaz idatzita egongo dira, osorik edo hasierako letra maiuskulaz jarrita.

DOKUMENTUA ETA DOKUMENTUAREN BERTSIO ALDATUAK GNU DOKUMENTAZIO LIBREAREN LIZENTZIAREN BALDINTZEN ARABERA EMATEN DIRA, ETA ONDOREN ZEHAZTEN DIRENAK ONARTZERA BEHARTZEN DUTE:

1. DOKUMENTUA "DAGOEN-DAGOENEAN" EMATEN DA, INOLAKO BERMERIK GABE, EZ ESPRESUKI ADIERAZITAKORIK ETA EZ INPLIZITURIK ERE; BESTEAK BESTE (MUGARIK GABE), EZ DA BERMATZEN DOKUMENTUA EDO BERTSIO ALDATUA AKATSIK GABEA DENIK, MERKATURATZEKO EDO XEDE JAKIN BATERAKO EGOKIA DENIK EDO ARAURIK HAUSTEN EZ DUENIK. DOKUMENTUAREN EDO DOKUMENTUAREN BERTSIO ALDATUAREN KALITATEARI, ZEHAZTASUNARI ETA PERFORMANTZIARI BURUZKO ERANTZUKIZUN OSOA ZUREA DA. DOKUMENTUREN BATEK EDO BERTSIO ALDATUREN BATEK EDOZEIN MOTATAKO AKATSIK IZANEZ GERO, ZUK (EZ HASIERAKO IDAZLEAK, EZ EGILEAK ETA EZ INONGO KOLABORATZAILEK) ZEURE GAIN HARTU BEHARKO DUZU BERRIKUSTEKO, KONPONTZEKO EDO ZUZENTZEKO BEHARREZKO ZERBITZU GUZTIEN KOSTUA. BERME-UKATZE HAU LIZENTZIA HONEN FUNTSEZKO ZATIA DA. EZ DA BAIMENIK EMATEN EZEIN DOKUMENTU EDO BERTSIO ALDATU ERABILTZEKO, BALDIN ETA EZ BADA BERME-UKATZE HAU ONARTZEN.

2. EZINGO DA INONGO ZIRKUNSTANTZIA EDO LEGE-TEORIARIK OINARRI HARTU --EZ ERANTZUKIZUN ZIBILARI BURUZKORIK (ZABARKERIA BARNE HARTUTA) EZ KONTRATUARI BURUZKORIK, EZ BESTERIK-- DOKUMENTU HONEN EDO BERTSIO ALDATU BATEN EGILEA, HASIERAKO IDAZLEA, EDOZEIN KOLABORATZAILE EDO BANATZAILE, EDO ALDERDI HORIEN EDOZEIN HORNITZAILE BESTE PERTSONA BATEN AURREAN ERANTZULE EGITEKO, PERTSONA HORREK EDOZEIN MOTATAKO KALTE ZUZENEKO, ZEHARKAKO, BEREZI, INTZIDENTAL EDO ONDORIOZKOAK JASAN DITUELAKO, BESTEAK BESTE (MUGARIK GABE), BEZEROAK GALTZEAREN, LANA ETEN BEHARRAREN, ORDENAGAILUAK EZ IBILTZEAREN EDO GAIZKI IBILTZEAREN ONDORIOZKO KALTEAK, EDO DOKUMENTUA NAHIZ HAREN BERTSIO ALDATUAK ERABILTZETIK ONDORIOZTATZEN DIREN EDO ERABILERA HORREKIN ZERIKUSIA DUEN EDOZEIN KALTE EDO GALERA, ALDERDIARI KALTE HORIEK GERTA ZITEZKEELA ADITZERA EMAN BAZAIO ERE.

Angela
Boyle

    	 aboyle@aboyle.com

Chee Bin
HOH
GNOMEren dokumentazio-proiektua

    cbhoh@mimos.my

Davyd
Madeley
GNOME proiektua

    davyd@madeley.id.au

2.10 bertsioa
2005eko martxoa

Davyd Madeley

2.8 bertsioa
2004ko abuztua

Angela Boyle

GNOMEren dokumentazio-proiektua

Sistema-monitorearen miniaplikazioaren eskuliburua, 2.1 bertsioa
2004ko otsaila

Sun-eko GNOMEren dokumentazio-taldea

GNOMEren dokumentazio-proiektua

Sistema-monitorearen miniaplikazioaren eskuliburua, 2.0 bertsioa
2003ko uztaila

Chee Bin HOH cbhoh@mimos.my

GNOMEren dokumentazio-proiektua

Sistema-monitorearen 2.10 bertsioa azaltzen da eskuliburu honetan.

## Ohar-bidaltzea

Sistema-monitorearen miniaplikazioari edo eskuliburu honi buruzko akatsen berri emateko edo oharrak bidaltzeko, GNOMEra oharrak bidaltzeko orrian aurkituko dituzu argibideak.

## Sarrera

### Sistema-monitorea

Sistema-monitorea erakusten du. Grafiko bat du, sistemaren PUZaren karga erakusteko.

Sistema-monitoreak sistemaren kargaren informazioa bistaratzen du, panel batean eta formatu grafikoan. Sistema-monitorea konfigura dezakezu, sistema-informazio hauek bistaratzeko:

- PUZaren erabilera-denbora

- Memoria-erabilera

- Sareko trafikoa

- Swap lekuaren erabilera

- Batez besteko sistema-karga

- Disko-karga

### Sistema-monitorea panel batean gehitzeko

Sistema-monitorea panel batean gehitzeko, egin klik eskuineko botoiarekin panelean, eta aukeratu Gehitu panelari. Hautatu Sistema-monitorea, Gehitu panelari elkarrizketan, eta hautatu Ados.

Sistema-monitorearen itxura aldatu egiten da miniaplikazioa dagoen panelaren tamainaren eta motaren arabera.

## Grafikoak ikustea

### Grafiko gehigarriak bistaratzea

Sistema-monitorearen miniaplikazioa konfiguratzeko, egin klik eskuineko botoiarekin miniaplikazioan, eta aukeratu Hobespenak. Kontrolatutako baliabideen azpian, bistaratu nahi dituzun grafikoak aukera ditzakezu:

- Prozesadorea

  Hautatu aukera hau PUZaren erabileraren grafikoa bistaratzeko.

- Memoria

  Hautatu aukera hau memoria-erabileraren grafikoa bistaratzeko.

- Sarea

  Hautatu aukera hau sareko trafikoaren grafikoa bistaratzeko.

- Swap lekua

  Hautatu aukera hau swap lekuaren erabileraren grafikoa bistaratzeko.

- Karga

  Hautatu aukera hau batez besteko sistema-kargaren grafikoa bistaratzeko.

- Disko gogorra

  Hautatu aukera hau disko-erabileraren grafikoa bistaratzeko.

### Sistema-baliabide baten uneko erabilera bistaratzeko

Sistema-baliabide baten uneko erabilera bistaratzeko, jarri saguaren erakuslea dagokion miniaplikazioaren grafikoaren gainean. Argibide batek uneko erabilera bistaratzen du ehuneko gisa.

### Sistema-monitoreari buruzko informazio gehigarria bistaratzeko

Sistema-monitoreari buruzko informazio gehiago nahi baduzu, egin klik eskuineko botoiarekin miniaplikazioan, eta aukeratu Ireki sistema-monitorea, Sistema-monitorea aplikazioa abiarazteko.

Sistema-monitorea aplikazioak aukera ematen dizu sistema-prozesuak eta sistema-baliabideen erabilera monitorizatzeko. Sistema-monitorea aplikazioa erabil dezakezu sistemaren portaera aldatzeko.

## Itxura pertsonalizatzea

### Hobespenak elkarrizketa-koadroa

Hobespenak elkarrizketa-koadroa

### Zabalera aldatzeko

Eskuineko botoiaren menuan, joan Hobespenetara. Aukeretan, erabili Sistema-monitorearen zabalera biratze-botoia, Sistema-monitorearen grafiko bakoitzak pixeletan izango duen zabalera zehazteko.

### Maiztasun jakin batekin eguneratzeko

Eskuineko botoiaren menuan, joan Hobespenetara. Aukeretan, erabili Sistema-monitorearen eguneratze-bitartea biratze-botoia, grafikoak eguneratu nahi dituzun bitartea zehazteko, milisegundotan.

### Grafiko bateko koloreak aldatzea

Grafiko bateko koloreak aldatzeko, jarraitu urrats hauek:

1. Egin klik eskuineko botoiaz miniaplikazioan, eta aukeratu Hobespenak.

2. Hautatu dagokion fitxa Sistema-monitorearen hobespenak elkarrizketa-koadroko Koloreak arean.

3. Egin klik dagokion kolorea hautatzeko botoian, hautatutako fitxan.

4. Aukeratu kolorea elkarrizketan, erabili kolore-gurpila edo biratze-botoiak, hautatutako parametroaren marra-kolorea aukeratzeko.

5. Sakatu Ados.

Baliabide bakoitzaren fitxa-sekzioak koloreak hautatzeko botoiak eskaintzen dizkizu, baliabide bakoitzeko parametroen kolorea aldatzeko erabil ditzazun.

- Prozesadorea

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  --- | ---
  Erabiltzailea | Nukleokoak ez diren jarduerek erabilitako prozesadore-denbora
  Sistema | Nukleokoak diren jarduerek erabilitako prozesadore-denbora
  Lehentasunekoa | Lehentasun txikiko prozesuek erabilitako prozesadore-denbora
  S/I denbora | S/Irako erabilitako prozesadore-denbora
  Inaktibo | Erabili gabeko prozesadore-ahalmena

- Memoria

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  --- | ---
  Erabiltzailea | Nukleokoak ez diren jarduerek erabilitako memoria
  Partekatuta | Aplikazio batek baino gehiagok erabilitako memoria
  Bufferrak | Bidalitako nahiz jasotako datuak aldi baterako biltegiratzeko erabilitako memoria
  Cachean | Datuak bizkor atzitzeko gordetzeko erabilitako memoria
  Libre | Erabiltzen ari ez den memoria

- Sarea

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  --- | ---
  SLIP | Serieko Lineako Internet Protokoloaren sare-konexioa
  LPIP | Linea paraleloko Internet Protokoloaren sare-konexioa
  Ethernet | Ethernet sare-konexioa
  Bestelakoak | SLIP, LPIP edo Ethernet ez bestelako sare-konexioa
  Atzeko planoa | Sare-konexiorik ez

- Swap lekua

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  --- | ---
  Erabilita | Sistemak erabilitako swap lekua
  Libre | Erabiltzeko libre dagoen swap lekua

- Karga

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  --- | ---
  Batez bestekoa | Sistema-karga
  Atzeko planoa | hau da, kargarik ez

- Disko gogorra

  Hautatu fitxa hau ondoko parametroen kolore-botoiak bistaratzeko:

  Parametroa | Azalpena
  --- | ---
  Irakurrita | Diskoan irakurritakoaren tasa
  Idatzita | Diskoan idatzitakoaren tasa
  Atzeko planoa | Diskoaren inaktibotasun-denbora